Artak Gulian

Artak Gulian (28 dhjetor 1958) është një arkitekt armen. Ai është doktor i arkitekturës, profesor i asociuar dhe profesor i Akademisë Ndërkombëtare të Arkitekturës.  Në shtator të 2013-ës, ai mori titullin "Arkitekt i nderuar i Republikës së Armenisë". Në dhjetor të 2013-ës, mori "Çmimin e Republikës së Armenisë" për projektimin e ndërtesës së Bibliotekës së Dorëshkrimeve Vatçe dhe Tamar Manukian në Selinë e Nënës së Shenjtë  Etçimiadzin.Artak Ghulyan's profile at architizer.com President Serzh Sargsyan handed the RA State Awards for 2013

Guliani ka projektuar shumë ndërtesa dhe monumente civile, por njihet më së shumti për projektet e tij evolucionare të kishave të reja armene . Architect Artak Ghulyan

 Jeta dhe edukimi 
Artak Guliani lindi në vitin 1958 në fshatin Gujlistan të Rajonit Shahumjan, njësi administrative me shumicë armene jashtë Rajonit Autonom të Nagorno-Karabakut, brenda Republikës Socialiste Sovjetike të Azerbajxhanit, BRSS. Prindërit e tij ishin mësuesë në shkollën e po këtij fshati.

Pas përfundimit të arsimit të mesëm në fshatin e tij të lindjes me diploma nderi në 1976-ën, Guljan u transferua në Jerevan për të studiuar arkitekturë në Universitetin Kombëtar të Arkitekturës dhe Ndërtimit në Armeni, i njohur si Instituti Politeknik Karl Marks gjatë periudhës sovjetike. U diplomua në vitin 1981.

Gjatë viteve 1981-1988 Guljan ka punuar si asistent pedagog në Fakultetin e Arkitekturës të Institutit Politeknik, duke mësuar bazat e dizajnit arkitektonik. Nga mesi i viteve 1988-1991 ai u punësua në Institutin e Artit të Akademisë Kombëtare të Shkencave Armene për të punuar në Departamentin e Arkitekturës. Midis viteve 1991-1994, Guljan ka punuar si shef i Departamentit të Monumenteve Mesjetare të Bordit të Ruajtjes së Monumenteve të Republikës së Armenisë. Në vitin 1994, ai u bë një bashkëpunëtor kryesor i institutit të artit të Akademisë Kombëtare. Ndërmjet viteve 1988-2010, Guljan punoi njëkohësisht si mësues në Fakultetin e Arkitekturës të Universitetit Kombëtar të Arkitekturës dhe Ndërtimit të Armenisë, duke ligjëruar teorinë e arkitektit dhe për restaurimin e monumenteve historike. Në vitin 2002, Guljan u bë Docent (Profesor i Asociuar), dhe më vonë në 2006-ën, mori gradën e doktoraturës në arkitekturë nga Universiteti i Arkitekturës dhe Ndërtimit të Armenisë.  Artak Guljani është i martuar me Hasmik Stepanjan e cila është e diplomuar në Universitetin Shtetëror të Gjuhëve dhe Shkencave Sociale në Jerevan Brusov . Çifti ka 2 fëmijë.

Në shtator të 2013-ës, Guljan mori titullin "Arkitekt i nderuar i Republikës së Armenisë" me një dekret të lëshuar nga presidenti i atëhershëm Serzh Sargsijan . Në dhjetor të po të njëjtit vit, presidenti Serzh Sargsijan e nderoi atë me "Çmimin Shtetëror të Republikës së Armenisë" në fushën e zhvillimit urban dhe arkitekturës, për projektimin e ndërtesës së Bibliotekës së Dorëshkrimeve Vatçe dhe Tamar Manukian në Etçimiadzin.  RA President's decree regarding the granting of honorary titles (Armenian)

 Veprat dhe dizajnet 

Artak Guljan ka projektuar shumë kisha armene në të gjithë Armeninë si dhe diasporën armene. Veprat e tij të shquara përfshijnë: 

 Biblioteka e dorëshkrimeve Vatçe dhe Tamar Manukian të Selisë së Nënës së Shenjtë Etçimiadzin, Vagharshapat, u hap në tetor të vitit 2012. 
 Kisha e Shën Gjon Pagëzorit, Abovjan, u hap në maj të 2013-ës. The newly-built Saint John the Baptist Church of Abovyan consecrated
 Kompleksi i Manastirit Armen i Moskës : Katedralja e Shndërrimit të Shenjtë dhe Kisha e Kryqit të Shenjtë, u hap në shtator të vitit 2013. 
 Kisha Surp Hovhanes, Berd, u hap në shtator të vitit 2014. 
 Kisha Surp Karapet, pranë lumit Jordan, Jordani, u hap në tetor 2014. Interview with Artak Ghulyan
 Kisha e Kryeengjëjve të Shenjtë, Sevan, u hap në mars 2015. President attends consecration ceremonies of newly-built churches in Sevan and Artashat
 Kisha e Martirëve të Shenjtë në Nubarashen, Jerevan, u hap në prill 2015. 
 Kisha Surp Hovhannes, Artashat, u hap në maj 2015. Armenian President attends consecration of churches in Sevan and Artashat
 Kisha e Shpëtimtarit të Shenjtë, Nor Hachn, u hap në korrik 2015. Holy Savior Church in Nor Hachn consecrated
 Shkolla Eurnekian e Selisë së Nënës së Shenjtë Etchmiadzin, Vagharshapat, u hap në shtator 2017.
 Kisha e Kryqit të Shenjtë e rrethit Arabkir, Jerevan, u hap në prill 2018. 
 Tempulli Quba Mere Diwane Yazidi, Aknalich, u hap në shtator 2019  Armenia to House World’s Largest Yazidi Temple

 Referime 

Kategoria:Njerëz që jetojnë
Kategoria:Lindje 1958
Kategoria:Artikuj nga CEE Spring 2024